SET พรุ่งนี้รีบาวด์ต่อ แนวต้าน 1,400 จุด
โบรกฯมองแนวโน้มการลงทุนในวันพรุ่งนี้ (26 พ.ค.59) ตลาดยังมีจังหวะในการรีบาวด์ได้ต่อ พร้อมให้แนวรับ 1,380 จุด ส่วนแนวต้าน 1,400 จุด 
25 พ.ค. 2559

นายอดิศักดิ์ ผู้พิพัฒน์หิรัญกุล นักกลยุทธ์การลงทุน ฝ่ายวิเคราะห์หลักทรัพย์ บล.ธนชาต เปิดเผยถึงตลาดหุ้นไทยวันนี้ (25 พ.ค.) ปรับตัวขึ้นตามตลาดหุ้นทั่วโลก โดยตลาดหุ้นเอเชียต่างอยู่ในแดนบวกรับผลจากราคาน้ำมันตลาดโลกฟื้นตัวขึ้น และอัตราผลตอบแทนพันธบัตรรัฐบาล (Bond Yield) เริ่มนิ่ง
พร้อมแนะติดตามถ้อยแถลงของประธานธนาคารกลางสหรัฐฯ (FED) ในวันที่ 27.พ.ค.59 เพื่อให้เห็นทิศทางการปรับขึ้นอัตราดอกเบี้ย หากนางเจเน็ต เยลเลน ประธานเฟด มีท่าทีว่ายังไม่รีบที่จะปรับขึ้นอัตราดอกเบี้ยในเร็วๆ นี้ มองว่าดัชนีก็น่าจะมีการปรับตัวเพิ่มขึ้นได้อีก และจะส่งผลให้สภาพคล่องไหลไปสู่สินทรัพย์เสี่ยงมากขึ้น แต่หากส่งสัญญาณปรับขึ้นอัตราดอกเบี้ยเร็ว ตลาดน่าจะทรงตัวหรือปรับตัวลง แต่ก็คงจะลงไปไม่มากนัก
แนวโน้มการลงทุนในวันพรุ่งนี้ (26 พ.ค.59) ตลาดยังมีจังหวะในการรีบาวด์ได้ต่อ พร้อมให้แนวรับ 1,380 จุด ส่วนแนวต้าน 1,400 จุด
 
หลักทรัพย์ที่มีมูลค่าการซื้อขายสูงสุด 5 อันดับแรก
IVL ปิดที่ 32.25 บาท เพิ่มขึ้น 0.75 บาท
KBANK ปิดที่ 164.00 บาท เพิ่มขึ้น 2.50 บาท
PTT ปิดที่ 300.00 บาท เพิ่มขึ้น 5.00 บาท
PTTEP ปิดที่ 77.50 บาท เพิ่มขึ้น 1.50 บาท         
SCB ปิดที่ 128.00 บาท เพิ่มขึ้น 3.00 บาท